Dabai

Buah dabai (nama bukai iya, kemayau) tauka nama saintifik iya nya Canarium odontophyllum. Pun buah dabai tu mayuh ditemu ba sesebengkah menua baka ba menua Sarawak. Pun kayu tumbuh sepeninggi 40 ngagai 50 meter. Buah dabai tu ngembuan isi ti kering enggau purata 2.9-3.98 sentimeter pemanjai lalu1.94 ngagai 2.63 sentimeter pemesai enggau pemerat iya dalam 10.0 ngagai 8.0 g sigi. Kulit buah dabai tu bechura chelum sereta bekilat lalu ngembuan isi ti bechura kuning kelimpah ti ngembuan igi ti panjai sereta bunjui.
Isi leka dabai ngembuan isi ti  ngundan minyak sepenyampau 33.13% ari berat igi kering. Sebatang pun dabai ulih ngasilka buah ngagai 80 kilogram sekali bebuah.https://sarawaktourism.com/blog/what-is-buah-dabai

Chara makai buah dabai iya nya, buah nya ditasak ngena ai angat tauka dijembi awakka lembut sebedau digulai enggau garam, gula, chabi tauka utai bukai nitihka penyamai diri empu. Bisi sekeda madahka asai buah dabai tu asai buah avokado kelimpah dikumbai deka sebaka enggau buah zaitun laban ngembuan asai sereta tekstur ti sama. 

Leka dabai ulih dibelah lalu ngembuan isi ti baka pistacio.https://www.atlasobscura.com/foods/dabai-fruit

Kereban sanding